Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12954

2. Megjegyzés.- A segélynyújtó repülések biztonságos üzemének biztosítására szolgáló intézkedések tekintetében a következőkre hívjuk fel a figyelmet: 11. Annex – Légi-forgalmi szolgálatok; A polgári légi-jármű üzemelésre potenciálisan veszélyes katonai tevékenységekkel kapcsolatos biztonsági intézkedések kézikönyve (Doc 9554); és a Polgári légi-jármű elfogásának kézikönyve (Doc 9433). 8.9 A szerződő államoknak biztosítaniuk kell, hogy a 8.8 szabvány szerinti segélynyújtó repülésekkel érkező személyzet és cikkek belépésének engedélyezési eljárása szükségtelen késedelem nélkül végbemenjen. D. Vészhelyzeti műveletek tenger szennyeződés és a tengeri biztonság terén 8.10 Kényszerhelyzet alkalmával a szerződő államok felségterülete tekintetében segítsék elő azoknak a légi-járműveknek belépését, átrepülését és kilépését, amelyek a tenger szennyezettségének leküzdésében vagy megakadályozásában, vagy a tenger biztonsága, az élővilág biztonsága, vagy a tengeri környezet megóvása érdekében szükséges egyéb tevékenységben vesznek részt. 8.11 Kényszerhelyzet esetén a szerződő államok a lehető legnagyobb mértékben segítsék elő a 8.10 szabványban leírt tengeri szennyezettség elleni és tengerbiztonsági tevékenységhez szükséges személyek, felszerelés, anyagok és berendezések belépését, átrepülését, kilépését. E. A nemzetközi egészségügyi előírások és vonatkozó rendelkezések végrehajtása 8.12 A szerződő államok tegyenek eleget az Egészségügyi Világszervezet (WHO) Nemzetközi Egészségügyi Szabályainak érvényes kiadásában szereplő rendelkezéseknek. Az említett szabályok

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes